Z A P I S N I K
14. sjednice Vijeća Mjesnog odbora „Kralj Zvonimir“ održane 13. srpnja 2026. 
Zagreb, Ulica kralja Zvonimira 48 s početkom u 18:05 sati

Nazočni članovi Vijeća:
Kristijan Josip Balen, Dražen Cepić, Diana Martinović, Lena Telenta, Matko Dujmović, Ante Livaković i Ante Orbanić.

Ostali nazočni: Jelena P.

Predsjedava gospodin Kristijan Josip Balen, predsjednik Vijeća.

Zapisnik vodi: Kristijan Josip Balen


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

[bookmark: _GoBack]Predsjednik Vijeća daje zapisnik 13. sjednice na verifikaciju.
Vijeće prihvaća tekst Zapisnika 13. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Informacija o održanoj tribini "Daj prijedlog za bolji kvart", 01. srpnja 2026. u prostoru Mjesnog odbora "Petar Zrinski"

	2. 
	Informacija o realizaciji aktivnosti Umjetničko uređenje prostora Poliklinike SUVAG iz Plana potreba za 2026.

	3. 
	Pitanja, prijedlozi i obavijesti




Ad 1. Informacija o održanoj tribini "Daj prijedlog za bolji kvart", 01. srpnja 2026. u prostoru Mjesnog odbora "Petar Zrinski"

Uvodno obrazloženje iznosi Predsjednik Vijeća te iznosi informaciju da je tribina bila informativnog karaktera i da se na njoj prezentiralo građanima što je participativno budžetiranje i kako mogu sudjelovati u njemu. 

Predsjednik Vijeća dodatno iznosi da sama prijava projekata traje od 06.07.2026. – 16.08.2026. te da poziva ovim putem da se prijave projekti jer je participativno budžetiranje najefikasniji i najbrži način da se isti realiziraju. 

Ad 2. Informacija o realizaciji aktivnosti Umjetničko uređenje prostora Poliklinike SUVAG iz Plana potreba za 2026.

Uvodno obrazloženje iznosi Predsjednik Vijeća te informira prisutne o realizaciji aktivnosti Umjetničko uređenje prostora Poliklinike SUVAG iz Plana Potreba za 2026.


Ad 3. Pitanja, prijedlozi i obavijesti

Predsjednik obavještava članove Vijeća o prijedlogu gospođe Jelene P. koja je predložila da se uvede Zakon o zaštiti dnevnog svjetla; te uvede ugradnja heliostata.

Član Vijeća Ante Livaković daje informaciju da je to po njemu pitanje GUP-a.

Član Vijeća Dražen Cepić naglašava da je ovo pitanje nacionalnog zakonodavstva i da nije domena djelovanja Mjesnog odbora.

Član Vijeća Matko Dujmović naglašava da je nedavno uveden novi Zakon o gradnji te da Grad Zagreb kroz GUP pokušava suzbiti pretjeranu gradnju, ali s druge strane dolaze zakoni koji isto omogućuju.

Predsjednik Vijeća dodatno informira prisutne da od 14.07.2026. kreću radovi na križanju Ulice Pavla Šubića i Ulice kralja Zvonimira što će onemogućiti kretanje na potezu sjever jug i obrnuto, a sami radovi će trajati do 15.08.2026.

Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 14. sjednicu Vijeća Mjesnog odbora „Kralj Zvonimir“.


Sjednica je završila u 18:33

KLASA: 024-08/26-003/1541
URBROJ: 251-13-11-4/006-26-2
Zagreb, 13. srpnja 2026.

Zapisnik uredio
Kristijan Josip Balen
Predsjednik
Vijeća Mjesnog odbora „Kralj Zvonimir“

Kristijan Josip Balen

